HAAI, Sonlanders! Die flambojante politikus Justin Louw vier nog so lekker sy vryheid, toe slaan ’n geheimsinnige man toe. Dié ou het homself voorgeneem om Louw te laat boet vir die verkragting van drie van sy vroulike werk­nemers. Die geheimsinnige man laat sy vuurwapen wat met ’n knaldemper aangepas is, die praatwerk doen. En so hard as wat Justin probeer het om die politiek van hom te laat kennis neem, so saggies gaan hy die wêreld uit ... Geniet nou hoofstuk 3 van ELDRIDGE JASON­ se Die Laksman.
Om in ’n nagkantoor te werk, is erger as die hel. Terwyl almal al lekker by die huis is, sit sy nog hier soos kiepie.
Sy kan dit nie verstaan nie. As ’n mens nie jou agterwêreld met ’n stuk koerantpapier afvee nie, sal die dreine mos nie verstop wees nie.
En daar is mos nie so iets soos ’n olie wat jy aan jou bankkaart kan smeer om jou geld te vermeerder nie.
Hy is nie die brightste spark in die vuurwerkvertoning nie, maar daai stewige rugby-arms van hom laat haar altyd veilig voel, veral as sy emosioneel uitgetap is van ’n hartseerstorie wat sy moes dek.
“Hy is ’n paar minute gelede doodgeskiet. Dít terwyl hy nog so lekker met ’n drankie in die hand gesit en celebrate het dat hy sy hofsaak gewen het.”
Die man lag. “Ek sien jy is ’n ongelowige Thomasina, maar ek beloof jou ek sal nie my airtime op prank calls mors nie.”
Samantha sit nog met die gehoorstuk teen haar oor en dit vat haar ’n hele tydjie om te besef dat die man die oproep beëindig het. Sy los ’n kragwoord, spring op en drafstap na haar nagredakteur se kantoor.
“Jong, waar kry jy jou info vandaan?” vra die polisiekaptein. “Is jy dan met die helm gebore of ’n ding?”
“Hier het ek so pas ’n oproep gekry dat ek na Louw se huis moet gaan om inligting te versamel vir ’n persverklaring en ’n minuut later bel jy my?